text: &lt;poem&gt;
  Hør, hør, hvor det tør!
  Det hagler og pibler,
  det krabler og kribler
  fra tegl og tag,
  vi har solskin i dag.
  Alle små roser bag rude
  drømme vintren er ude,
  drømme, drømme vintren er ude.
  Gå, gå nu på tå!
  Det siver og sjasker,
  man tripper og trasker
  fra sten til sten:
  Herregud, sikke ben!
  Alle små skomagerdrenge
  drømme om drikkepenge,
  drømme, drømme om drikkepenge.&lt;/poem&gt;